Bravčová krkovička s omáčkou z granátového jablka
Plátok bravčovej krkovičky, ktorý je minimálne 1,5 cm hrubý, jemne potrieme horčicou, cesnakom a ochutíme čerstvo pomletým bielym korením. Necháme odpočívať aspoň dvanásť hodín. Krkovičku potom opečieme z každej strany tak, aby v strede ostala pekne ružová, poprípade ju opečieme podľa vlastnej chuti. Medzitým v panvici skaramelizujeme kryštálový cukor, pridáme granátové jablko a všetko zredukujeme.
Podávame s domácimi kroketami. Tie pripravíme tak, že do uvarených a nastrúhaných zemiakov pridáme celé vajíčko, detskú krupicu a soľ. Zo zmesi urobíme krokety, ktoré vypražíme v oleji.
Odporúčané víno: Pinot Noir, suché